
Orbán Viktor hatása a bizonytalan szavazókra

Dolgozatomban annak becslésére teszek kísérletet, milyen hatással van a bizonytalan szavazók egyes pártok iránti szimpátiájára az a tény, hogy a bizonytalan szavazó kedveli Orbán Viktort, avagy sem. A pártra szavazás valószínűségét mérő változó együtthatóit az ordinális logisztikus modell egy speciális változatának alkalmazásával becsültem. Azzal az előzetes várakozással kezdtem bele a kutatásba, hogy egy ilyen típusú elemzés segítségével beazonosíthatóvá válhatnak a látens ellenzéki szavazók a bizonytalanok között. Kutatási eredményeim azonban azt mutatják, hogy azok a szavazók, akik önmagukat bizonytalannak vallják, és nem szimpatizálnak a jelenlegi miniszterelnökkel, minden ellenzéki pártot nagyobb valószínűséggel utasítanak el a bizonytalan, ámde Orbán Viktort kedvelő válaszadókhoz képest.



